smcproject/ml-wiki-sentences huggingface dataset:
മേരിലാൻഡിലെ ലോറലിൽ, ജോൺസ് മാർച്ചിൽ രാത്രി ചെലവഴിച്ചു.
ഇവിടെ വച്ചാണ് ജെനീവീവ് ജോൺസിനെ ഔദ്യോഗികമായി കണ്ടുമുട്ടുകയും അവരെ നഗരത്തിലേക്ക് ആനയിക്കുകയും ചെയ്തത്.
അവലംബം കൂടുതൽ വായനയ്ക്ക് Jones, Rosalie Gardiner.
The Labor Party In England .
Her M.A. thesis at George Washington University.
Rosalie Gardiner Jones എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റോസി തളിർനീലി ഇംഗ്ലീഷ് വിലാസം https://ml.wikipedia.org/wiki/Arhopala_alea
പശ്ചിമഘട്ടത്തിൽ മാത്രം കാണപ്പെടുന്ന ഒരു പൂമ്പാറ്റയാണ് റോസി തളിർനീലി അഥവാ കന്നട ഓക്കിലനീലി ( Arhopala alea ).
പശ്ചിമഘട്ടത്തിൽ തന്നെ ഗോവ മുതൽ കേരളം വരെയുള്ള പ്രദേശങ്ങളാണ് ഇവയുടെ ആവാസകേന്ദ്രങ്ങൾ.
പശ്ചിമഘട്ടത്തിലെ തനതു ശലഭമാണിത്.
അവലംബം പുറം കണ്ണികൾ Arhopala alea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റോസി (ചലച്ചിത്രം)
പി.എൻ. മേനോന്റെ കഥക്ക് എം കെ മണി തിരക്കഥയും പി.ജെ. ആന്റണി സംഭാഷണവും രചിച്ച് വൃന്ദാവൻ പിക്ചേഴ്സിനു വേണ്ടി പി.എൻ. മേനോൻ സംവിധാനം ചെയ്ത മണിസ്വാമി നിർമിച്ച മലയാളചലച്ചിത്രമാണ് റോസി .
കഥ, തിരക്കഥ സംഭാഷണം ഇവയെല്ലാം പി.ജെ. ആന്റണി ആണ് ചെയ്തതെന്നും കാണുന്നുണ്ട്.
1965 ജൂൺ 4-നു പ്രദർശനം തുടങ്ങിയ റോസിയുടെ വിതരണവും വൃന്ദാവൻ പിക്ചേസ് തന്നെ നടത്തി.
ഔസേപ്പിന്റെ കൂടെത്താമസിക്കുന്ന തോമയും ഔസേപ്പിന്റെ മകൾ റോസിയും പ്രണയബദ്ധരാണ് .
സ്നേഹവാനായ അയൽക്കാരൻ കാസിം റോസിയ്ക്കു വേണ്ടി വാദിച്ചു.
ഔസേപ്പ് അവസാനം കല്യാണത്തിനു സമ്മതിച്ചു.
കാസിമിന്റെ മകൾ നബീസയുടെ കാമുകൻ സലിമും റോസിയ്ക്ക് പിന്തുണയുണ്ട്.
കല്യാണം കഴിഞ്ഞതോടെ തോമയും റോസിയും മറ്റൊരു മലയോര ഗ്രാമത്തിൽ കുടിയേറി.
പോലീസിനെ കാണുമ്പോഴെല്ലം ഭീതിദനാകുന്ന തോമയ്ക്ക് പൂർവ്വചരിത്രത്തിൽ ഒരു രഹസ്യമുണ്ട്.
സഹോദരിയെ മാനഭംഗപ്പെടുത്താൻ വന്ന മുതലാളിയുമായി ഏറ്റുമുട്ടിയപ്പോൾ മുതലാളി മരിക്കുകയാണുണ്ടായത്.
നിരപരാധി എങ്കിലും കൊലക്കുറ്റം തോമയുടെ തലയിലാണ്.
ഗർഭിണിയായ റോസി അവശനിലയിലാണ്.
പരിചയക്കാരനായ പോലീസ് ശങ്കരൻ നായർക്ക് തോമയെ അറസ്റ്റ് ചെയ്യാതിരിക്കാൻ വയ്യ.
പ്രസവത്തോടെ റോസി മരിയ്ക്കുമ്പോൾ ആ കുഞ്ഞിന്റെ കരച്ചിൽ പ്രതിദ്ധ്വനിക്കുന്ന അന്തരീക്ഷത്തിൽ തോമയെ കൊണ്ടുപോകുന്ന പോലീസ് ജീപ്പ് അകലുന്നു.
താരം വേഷം 1 പി.ജെ. ആന്റണി തോമ 2 കവിയൂർ പൊന്നമ്മ റോസി 3 പ്രേം നസീർ സലിം 4 വിജയ നിർമ്മല നബീസ 5 ടി.എസ്. മുത്തയ്യ ഔസേപ്പ് 6 തിക്കുറിശ്ശി സുകുമാരൻ നായർ ശങ്കരൻ നായർ 7 ഡി.കെ. ചെല്ലപ്പൻ കാസിം 8 ജോൺ ജോർജ്ജ് 9 സുശീല 10 എം എ നാരായണൻ നായർ 11 സുശീൽ കുമാർ 12 ഇ.
മാധവൻ 13 രാം ഭായ് സേട്ട് 14 വിജയ് തമ്പി
പിന്നണിഗായകർ കെ.ജെ. യേശുദാസ് കെ.പി. ഉദയഭാനു എൽ.ആർ. ഈശ്വരി പി. ലീല അണിയറ പ്രവർത്തകർ കഥ - പി.എൻ. മേനോൻ തിരക്കഥ - എം.കെ. മണി സംഭാഷണം -  പി.ജെ. ആന്റണി സംവിധാനം - പി.എൻ. മേനോൻ നിർമ്മാണം -  എം.കെ. മണിസ്വാമി ഛായാഗ്രഹണം -  ഇ.
എൻ. ബാലകൃഷ്ണൻ ചിത്രസംയോജനം -  എം.ജി. വെങ്കടേഷ്, എസ്. മണി അസോസിയേറ്റ് സംവിധായകൻ -  ബേബി നിശ്ചലഛായാഗ്രഹണം - പി ഡേവിഡ് ഗാനരചന - പി. ഭാസ്ക്കരൻ സംഗീതം - ജോബ് പാട്ടരങ്ങ്
ഗാനങ്ങൾ : പി. ഭാസ്കരൻ ഈണം : ജോബ് നമ്പർ.
പാട്ട് പാട്ടുകാർ രാഗം 1 അല്ലിയാമ്പൽ കടവിലന്ന് കെ.ജെ. യേശുദാസ് 2 ചാലക്കുടി പുഴയും എൽ.ആർ. ഈശ്വരി 3 എങ്കിലോ പണ്ടൊരു പി. ലീല 4 കണ്ണിലെന്താണ് കെ.പി. ഉദയഭാനു എൽ.ആർ. ഈശ്വരി 5 വെളുക്കുമ്പം പുഴയൊരു കെ.ജെ. യേശുദാസ് കുറിപ്പുകൾ കവിയൂർ പൊന്നമ്മ നായികയായി അഭിനയിച്ച ഈ ചിത്രത്തിന്റെ സെറ്റിൽ വച്ചാണ് ഈ ചിത്രത്തിന്റെ നിർമ്മാതാവായ പിന്നീട് പൊന്നമ്മയുടെ ഭർത്താവുമായ മണിസ്വാമി കവിയൂർപൊന്നമ്മയെ തന്റെ ജീവിതത്തിലേക്ക് ക്ഷണിച്ചത്.
റോസി തോമസ് ഇംഗ്ലീഷ് വിലാസം https://ml.wikipedia.org/wiki/Rosie_Thomas
മലയാളത്തിലെ ഒരു സാഹിത്യകാരിയാണ് റോസി തോമസ് .
നിരൂപകനായിരുന്ന എം.പി. പോളിന്റെയും മേരി പോളിന്റെയും മകളായി 1927-ൽ  ജനിച്ചു .
തൃശൂരും എറണാകുളത്തുമായി സ്കൂൾ ജീവിതം പൂർത്തിയാക്കി.
ഡിഗ്രി ആലുവയിലെ യു.സി. കോളേജിൽ നിന്നും പൂർത്തീകരിച്ചു.
പിതാവായ എം.പി പോളിന്റെ ട്യുട്ടോറിയലിൽ അദ്ധ്യാപകനായെത്തിയ സി.ജെ. തോമസുമായ് റോസി പ്രണയത്തിലായി.
എതിർപ്പുകളെ തരണം ചെയ്ത് 1951 ജനുവരി 18-ന് ഇവർ വിവാഹിതരായി.
വെറും 9 വർഷം മാത്രമാണ് റോസി സി.ജെയുടെ കൂടെ ജീവിച്ചത് .
റോസിയുടെ മുപ്പത്തിയൊന്നര വയസിൽ അവർ വിധവയായി.
ഭർത്താവിന്റെ ഓർമ്മയ്ക്കായി എഴുതിയ ഇവൻ എന്റെ പ്രിയ സി.ജെ. ആണ് റോസിയുടെ ഏറ്റവും ശ്രദ്ധേയമായ രചന .
2009 ഡിസംബർ 16-ന് തന്റെ 82-മത്തെ വയസിൽ റോസി അന്തരിച്ചു .
ബിനോയ്, ബീന, പോൾ എന്നിവരാണ് സിജെ-റോസി ദമ്പതികളുടെ മക്കൾ.
പ്രധാന കൃതികൾ ഇവൻ എന്റെ പ്രിയ സി.ജെ. (ഓർമ്മക്കുറിപ്പുകൾ) ഉറങ്ങുന്ന സിംഹം (ഓർമ്മക്കുറിപ്പുകൾ) ആനി (നോവൽ) ജാലകക്കാഴ്‌ച (ഉപന്യാസങ്ങൾ) മലവെള്ളം അമേരിക്കയിൽ ഒരു മലയാളിപ്പെണ്ണ് (യാത്രാവിവരണം) വിവർത്തനങ്ങൾ ബൊക്കാച്ചിയോ കഥകൾ ആനിമൽ ഫാം സോ മെനി ഹംഗേഴ്‌സ്‌ അവലംബം
റോസാലി ലാലോണ്ടെ ഇംഗ്ലീഷ് വിലാസം https://ml.wikipedia.org/wiki/Rosalie_Lalonde
2015-ൽ ടൊറന്റോയിൽ നടന്ന 2015-ലെ പാരാപൻ അമേരിക്കൻ ഗെയിംസിൽ വെള്ളി മെഡൽ നേടിയ കനേഡിയൻ 3.0 പോയിന്റ് വീൽചെയർ ബാസ്‌ക്കറ്റ്ബോൾ കളിക്കാരിയാണ് റോസാലി ലലോൺഡെ (ജനനം: മാർച്ച് 27, 1997).
1997 മാർച്ച് 27 ന് ക്യൂബെക്കിലെ മോൺ‌ട്രിയാലിലാണ് റോസാലി ലാലോണ്ടെ ജനിച്ചത്.
2016-ലെ കണക്കനുസരിച്ച് ക്യൂബെക്കിലെ സെന്റ് ക്ലെറ്റിലാണ് അവർ താമസിക്കുന്നത്.
3.0 പോയിന്റ് കളിക്കാരിയായ അവർ 2011-ൽ വീൽചെയർ ബാസ്കറ്റ്ബോൾ കളിക്കാൻ തുടങ്ങി.
തുടക്കത്തിൽ വിമുഖത കാണിച്ച അവർ പ്രാദേശികമായി കളിക്കാൻ തുടങ്ങി.
തുടർന്ന് ക്യൂബെക്ക് പ്രൊവിൻഷ്യൽ ജൂനിയർ ടീമിനും പിന്നീട് സീനിയർ പ്രൊവിൻഷ്യൽ വനിതാ ടീമിനും കളിച്ചു.
2013-ൽ അർജന്റീനയിലെ ബ്യൂണസ് അയേഴ്സിൽ നടന്ന യൂത്ത് പരപൻ അമേരിക്കൻ ഗെയിംസിൽ യു 21 3-ഓൺ -3 വനിതാ വീൽചെയർ ബാസ്കറ്റ്ബോളിൽ ദേശീയ ടീമിനായി കളിച്ചു വെള്ളി നേടി.
2015-ൽ, യു 25 ദേശീയ വനിതാ ടീമിൽ ചേർന്നു.
2015 ജൂൺ, ജൂലൈ മാസങ്ങളിൽ ചൈനയിലെ ബീജിംഗിൽ നടന്ന വനിതാ യു 25 വീൽചെയർ ബാസ്കറ്റ്ബോൾ ലോക ചാമ്പ്യൻഷിപ്പിൽ കളിച്ചു.
തുടർന്ന് ടൊറന്റോയിൽ 2015-ലെ പാരാപൻ അമേരിക്കൻ ഗെയിംസിനുള്ള സീനിയർ ടീമിനൊപ്പം അരങ്ങേറ്റം കുറിച്ചു വെള്ളി നേടി.
2016 മെയ് മാസത്തിൽ, അലബാമ സർവകലാശാലയിൽ സ്‌കോളർഷിപ്പ് നേടി.
അവിടെ ക്രിംസൺ ടൈഡ് വീൽചെയർ ബാസ്‌ക്കറ്റ്ബോൾ ടീമിനായി കളിക്കുന്നതു കൂടാതെ മാനവ വികസനവും കുടുംബപഠനവും പഠിച്ചു.
ആദ്യ സീസണിൽ ക്രിംസൺ ടൈഡിനൊപ്പം ദേശീയ കോളേജ് ചാമ്പ്യൻഷിപ്പ് നേടി.
രണ്ടാം വർഷത്തിൽ യുടി‌എയ്‌ക്കെതിരായ ഫൈനലിൽ കനത്ത തോൽവിക്ക് ശേഷം, 2019 ജൂനിയർ വർഷത്തിൽ കിരീടം സ്വന്തമാക്കി.
2016 ഏപ്രിലിൽ ക്യൂബെക്ക് ടീമായ ലെസ് ഗ്ലാഡിയേറ്റേഴ്‌സ് ഡി ലാവൽ കനേഡിയൻ വീൽചെയർ ബാസ്‌ക്കറ്റ്ബോൾ നാഷണൽ ലീഗ് (സിഎൻ‌ഡബ്ല്യുബി‌എൽ) വനിതാ ദേശീയ ചാമ്പ്യൻഷിപ്പ് നേടി.
ക്യൂബെക്കിലെ ലോംഗുവിലിൽ, എഡ്മണ്ടൻ ഇൻഫെർനോയെ 60–56 ന് പരാജയപ്പെടുത്തി.
2016 ജൂണിൽ റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിനുള്ള സീനിയർ ദേശീയ ടീമിന്റെ ഭാഗമായി അവർ തിരഞ്ഞെടുക്കപ്പെട്ടു.
19 വയസ്സുള്ള ടീമിലെ ഏറ്റവും പ്രായം കുറഞ്ഞ കളിക്കാരിയായിരുന്നു അവർ.
അവാർഡുകൾ 2019 - കൊളീജിയറ്റ് ദേശീയ ചാമ്പ്യൻ 2017 - കൊളീജിയറ്റ് ദേശീയ ചാമ്പ്യൻ 2016 – വീൽചെയർ ബാസ്കറ്റ്ബോൾ കാനഡ ജൂനിയർ അത്‌ലറ്റ് ഓഫ് ദ ഇയർ 2015 – 2015 പാരപൻ അമേരിക്കൻ ഗെയിംസിൽ വെള്ളി ( ടൊറന്റോ , ഒന്റാറിയോ) 2015 – ടീം ക്യൂബെക്കിനൊപ്പം കാനഡ ഗെയിംസിൽ സ്വർണം ( Prince George, British Columbia ) 2013 – യു 21 3-ഓൺ -3 വനിതാ വീൽചെയർ ബാസ്കറ്റ്ബോളിൽ യൂത്ത് പരപൻ അമേരിക്കൻ ഗെയിംസിൽ വെള്ളി ( Buenos Aires , Argentina) കുറിപ്പുകൾ
റോസി-ഫേസ്ഡ് ലവ്ബേർഡ് ഇംഗ്ലീഷ് വിലാസം https://ml.wikipedia.org/wiki/Rosy-faced_lovebird
Courting pair, Namibia
റോസി-കോളർഡ് അല്ലെങ്കിൽ പീച്ച്-ഫേസ്ഡ് ലവ്ബേർഡ് എന്നും അറിയപ്പെടുന്ന റോസി-ഫേസ്ഡ് ലവ്ബേർഡ് (അഗപോർണിസ് റോസിക്കോളിസ്), തെക്കുപടിഞ്ഞാറൻ ആഫ്രിക്കയിലെ നമീബ് മരുഭൂമി പോലുള്ള വരണ്ട പ്രദേശങ്ങളിൽ നിന്നുള്ള ഒരു ഇനം ലവ്ബേർഡ് ആണ്.
ഉച്ചത്തിലുള്ളതും നിരന്തരമായതുമായ ശബ്ദമുണ്ടാക്കുന്ന ഈ പക്ഷികൾ വളരെ സാമൂഹിക ജീവിയാണ്.
പലപ്പോഴും കാട്ടിൽ ചെറിയ ഗ്രൂപ്പുകളായി ഒത്തുചേരുന്നു.
അവർ ദിവസം മുഴുവൻ ഭക്ഷണം കഴിക്കുകയും ഇടയ്ക്കിടെ കുളിക്കുകയും ചെയ്യുന്നു.
ജനസംഖ്യകൾക്കിടയിൽ നിറവ്യത്യാസമുണ്ടാകാം.
പുരുഷന്മാരിലും സ്ത്രീകളിലും തൂവലുകൾ ഒരുപോലെയാണ്.
ലവ്‌ബേർഡ്‌സ് അരികിലിരുന്ന് പരസ്പരം മുഖം തിരിച്ചിരുന്ന് ഉറങ്ങുന്ന അവയുടെ ഉറക്കത്തിന് പേരുകേട്ടതാണ്.
കൂടാതെ, പെൺപക്ഷികൾ അസംസ്കൃത വസ്തുക്കളെ നീളമുള്ള സ്ട്രിപ്പുകളായി വലിച്ചുകീറുകയും അവയെ മുതുകിൽ "വളച്ചൊടിച്ച്" കെട്ടുകയും ഒരു കൂടുണ്ടാക്കാൻ ഗണ്യമായ ദൂരം പിന്നോട്ട് പറക്കുകയും ചെയ്യുന്നു.
വളർത്തു വ്യവസായത്തിൽ അവ സാധാരണമാണ്.
അവലംബം Citations Cited texts General references Rosy-faced Lovebird Bird Observations, Jan–Dec, 2003–2011 , eBird.org പുറംകണ്ണികൾ Wikimedia Commons has media related to Rosy-faced lovebird .
Peach Faced Lovebird mutation information Archived 2008-06-12 at the Wayback Machine .
Information on PFLB mutations Peach-faced Lovebird Range Expansion Data in Greater Phoenix, Arizona African Love Bird Society Archived 2009-04-16 at the Wayback Machine .
An international organization dedicated to the keeping, breeding, and showing of Love Birds.
Rosy-faced lovebird - Species text in The Atlas of Southern African Birds .
ശ്രീ ശ്രീ രവിശങ്കർ ഇംഗ്ലീഷ് വിലാസം https://ml.wikipedia.org/wiki/Sri_Sri_Ravi_Shankar ശ്രീ ശ്രീ രവിശങ്കർ
അദ്ധ്യാത്മികാചാര്യനും, ജീവനകല എന്ന യോഗാഭ്യാസരീതിയുടെ ആചാര്യനുമാണ്‌ ഭാരതീയനായ ശ്രീ ശ്രീ രവിശങ്കർ .
ശ്രീ ശ്രീ , ഗുരുജി തുടങ്ങിയ പേരുകളിലും ഇദ്ദേഹം അറിയപ്പെടുന്നു .
വ്യക്തിയിലെ മാനസിക പിരിമുറുക്കങ്ങൾ കുറയ്ക്കുന്നതിനും, സമൂഹത്തിലെ അക്രമം, രോഗം.
തിന്മ തുടങ്ങിയ പ്രശ്നങ്ങൾ പരിഹരിക്കുന്നതിനും വേണ്ടി സ്ഥാപിച്ചിട്ടുള്ള ആർട്ട് ഓഫ് ലിവിങ് ഫൗണ്ടേഷൻ എന്ന അന്തർദ്ദേശീയ പ്രസ്ഥാനത്തിന്റെ സ്ഥാപകനുമാണ്‌‌ ഇദ്ദേഹം.
5H എന്ന പ്രോഗ്രാം നടത്തുന്ന ഇന്റർനാഷണൽ അസോസിയേഷൻ ഓഫ് ഹ്യൂമൺ വാല്യൂസ് തുടങ്ങിയ പ്രസ്ഥാനങ്ങളുടെ പിന്നിലും രവിശങ്കർ പ്രവർത്തിക്കുന്നു.
1956 മെയ് 13-ന്‌ തമിഴ്‌നാട്ടിലെ പാപനാശം എന്ന സ്ഥലത്ത് വെങ്കടരത്നം, വിശാലാക്ഷി ദമ്പതികളുടെ മകനായി ജനിച്ചു.
ആദിശങ്കരൻ ജനിച്ച അതേ ദിവസം ജനിച്ചതു കൊണ്ടാണ്‌ ശങ്കർ എന്ന പേരു നൽകിയത് .
അദ്ദേഹത്തിന്റെ മാതാപിതാക്കളും, ജീവചരിത്രവും പറയുന്നതു പ്രകാരം നാലാമത്തെ വയസ്സിൽ തന്നെ ഭഗവത് ഗീത വായിക്കുകയും വ്യാഖ്യാനിക്കുകയും ചെയ്തിരുന്നു .
ചെറുപ്പകാലത്തു തന്നെ യോഗ അഭ്യസിച്ചു തുടങ്ങിയിരുന്നു.
ആദ്യ ഗുരു മഹർഷി മഹേഷ് യോഗി ആണ്‌ .
അദ്ദേഹം നേതൃത്വം നൽകുന്ന പ്രസ്ഥാനം പറയുന്നതുപ്രകാരം 17-മത്തെ വയസ്സിൽ ആധുനിക ഭൗതികശാസ്ത്രത്തിൽ ബിരുദം (Advanced degree in Modern Physics) ലഭിച്ചു.
പിന്നീട് കർണ്ണാടകയിലെ കുവേംബു സർ‌വകലാശാലയിൽ നിന്നും ഡോക്ടറേറ്റും ലഭിച്ചു .
1990-കളുടേ ആദ്യപാദത്തിൽ പ്രശസ്ത സിത്താറിസ്റ്റ് ആയ രവിശങ്കറിനെ കണ്ടതിനുശേഷം ശ്രീ ശ്രീ എന്നു പേരിനോടൊപ്പം ചേർത്തു.
രവിശങ്കർ തന്റെ പ്രശസ്തി അപഹരിക്കുന്നു എന്ന് പരാതിപ്പെട്ടതിനെത്തുടർന്നായിരുന്നു അത് .
ജീവചരിത്രപ്രകാരം  1982-ൽ 10 ദിവസത്തെ ഏകാന്തതക്കും, നിശ്ശബ്ദതക്കും ശേഷം ശങ്കർ വെളിച്ചത്തിലേക്ക് നയിക്കപ്പെടുകയും (ascended into enlightenment) സുദർശ്ശനക്രിയ എന്നൊരു താളത്തിലുള്ള ശ്വസനക്രിയാ രീതിയുമായി വരികയും ചെയ്തു .
1982-ൽ കർണാടകയിലെ ഷിമോഗയിലെ തുംഗാ നദീതീരത്തു വെച്ചു നടത്തിയ ഒരു അഭിമുഖത്തിൽ ശങ്കർ സുദർശ്ശനക്രിയയെ ഇങ്ങനെ വ്യാഖ്യാനിച്ചിരിക്കുന്നു.
“ സുദർശ്ശനക്രിയ, അതൊരു ത്വര പോലെ, കവിത പോലെയാണ്‌ വരുന്നത്. ഞാനത് പഠിച്ചു, പഠിപ്പിച്ചുകൊണ്ടിരിക്കുകയും ചെയ്യുന്നു . ”
ഏതൊരു വികാരത്തിനും ശ്വസനത്തിൽ തത്തുല്യമായ ഒരു താളം ഉണ്ടെന്നും, ശ്വസനത്തെ നിയന്ത്രിക്കാൻ സാധിച്ചാൽ അവരുടെ ശാരീരികവും ആത്മീകവുമായ താളം ലഭിക്കുമെന്നും രവിശങ്കർ വിശ്വസിക്കുകയും അതു പ്രചരിപ്പിക്കുകയും ചെയ്യുന്നു .
സുദർശ്ശനക്രിയ പ്രചരിപ്പിക്കുന്നതിനു വേണ്ടി 1982-ൽ അദ്ദേഹം ആർട്ട് ഓഫ് ലിവിങ് ഫൗണ്ടേഷൻ എന്ന സ്ഥാപനം തുടങ്ങി.
1997 -ൽ ദലൈലാമ തുടങ്ങിയ ആത്മീയാചാര്യരുമൊത്ത് , ഇന്റർനാഷണൽ അസോസിയേഷ്ൻ ഫോർ ഹ്യൂമൺ വാല്യൂസ് (IAHV) എന്ന പ്രസ്ഥാനം ആരംഭിച്ചു.
മുസ്ലീം വിരുദ്ധ പ്രസ്താവന
അയോദ്ധ്യപ്രശ്നത്തിൽ മുസ്ലീം സമുദായം അവരുടെ അവകാശം ഉപേക്ഷിച്ച് മാതൃക കാണിച്ചില്ലെങ്കിൽ ഇന്ത്യയിൽ സിറിയയിലെന്നപോലെ ഒരു ആഭ്യന്തരയുദ്ധമുണ്ടായേക്കാമെന്ന് രവിശങ്കർ നടത്തിയ പ്രസ്താവനയ്ക്കെതിരെ പോലിസ് രവിശങ്കറിനെതിരെ കേസെടുക്കുകയുണ്ടായി.
2010 മേയ് 30-ന് ബാംഗ്ലൂരിലെ രവിശങ്കറിന്റെ ആശ്രമത്തിൽ ഒരു വെടിവെപ്പ് നടക്കുകയും രവിശങ്കറിന്റെ അനുയായിക്ക് വെടിയേൽക്കുകയും ചെയ്തു.
എന്നാൽ ആക്രമണത്തിന്റെ ലക്ഷ്യം രവിശങ്കറായിരുന്നില്ലെന്നും ആശ്രമത്തിലെ അനുയായികൾ തമ്മിലുള്ള വഴക്കാണ് വെടിവെപ്പിൽ കലാശിച്ചതെന്നും ഇന്ത്യൻ ആഭ്യന്തരമന്ത്രി പി. ചിദംബരം വ്യക്തമാക്കി.
പുരസ്കാരങ്ങൾ പത്മവിഭൂഷൻ പുരസ്കാരം - 2016 അവലംബം 1 2 3 A. Salkin, Emperor of Air Archived 2007-04-02 at the Wayback Machine .
, Yoga Journal , 2002 ↑ WebIndia Biography ↑ ↑ Sri Sri's official website ↑ S. Verughese, Lessons in Living Archived 2012-07-20 at the Wayback Machine .
Life Positive ↑ A. Mahadevan Face to Face , Reader's Digest ↑ http://seattletimes.nwsource.com/html/health/2002075460_healthbreathing31.html ↑ ↑ https://scroll.in/latest/871458/ayodhya-dispute-sri-sri-ravi-shankar-booked-for-provocative-remarks-against-muslims ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite news }} : Check date values in: | accessdate= and | date= ( help ) ↑ Ravi Shankar (spiritual leader) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശ്രീ ശ്വേതാംബർ മൂർത്തിപൂജക് ജൈന സംഘ ക്ഷേത്രം
എറണാകുളം ജില്ലയിലെ കൊച്ചി നഗരത്തിലെ ജൈന ക്ഷേത്രമാണ് ശ്രീ ശ്വേതാംബർ മൂർത്തിപൂജക് ജൈന സംഘ ക്ഷേത്രം .
2011 മേയിലാണ് ഈ ക്ഷേത്രം സ്ഥാപിതമായത്.
ദിൽവാരയിലെ ക്ഷേത്രത്തിന്റെ മാതൃകയിലാണ് ഈ ക്ഷേത്രം നിർമ്മിച്ചിരിക്കുന്നത്.
ശ്രീവാസു പൂജ്യ സ്വാമിയുടെ മൂർത്തിയാണ് ക്ഷേത്രത്തിൽ പ്രതിഷ്ഠിച്ചിരിക്കുന്നത്.
ഒൻപതു ദിവസം നീണ്ട ആഘോഷങ്ങളോടെയാണ് പ്രാൺ പ്രതിഷ്ഠാചടങ്ങുകൾ നടന്നത്.
രാജസ്ഥാനിൽ നിന്നുമുള്ള ശില്പികൾ കിരൺ കുമാർ, മഗൻ മാലിക്ക് എന്നിവരുടെ നേതൃത്വത്തിലാണ് നാല് വർഷങ്ങൾ കൊണ്ട് നിർമ്മാണം പൂർത്തിയാക്കിയത്.
40 ലോറി മാർബിൾ ക്ഷേത്രനിർമ്മിതിക്കായി ഉപയോഗിച്ചു.
ശ്രീ സത്യസായി വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Sri_Sathya_Sai_Airport
ആന്ധ്രപ്രദേശ് സംസ്ഥാനത്തെ പുട്ടപർത്തിയിൽ സ്ഥിതി ചെയ്യുന്ന ഒരു വിമാനത്താവളമാണ് ശ്രീ സത്യ സായി വിമാനത്താവളം ( IATA : PUT , ICAO : VOPN ) .
ഇത് ഇന്ത്യൻ ഗുരുവായ സത്യസായി ബാബയുടെ പേരിലാണ് നാമകരണം ചെയ്തിരിക്കുന്നത്.
ഇവിടെ സാ‍ധാരണ രീതിയിൽ വ്യവസായിക അടിസ്ഥാ‍നത്തിലുള്ള വിമാനങ്ങളേക്കാൾ ചാർട്ടെഡ് വിമാനങ്ങൾ ആണ് സേവനം നടത്തുന്നത്.
ഇതുവരെ ഇവിടെ പ്രത്യേകമായി സമയക്രമത്തിൽ വിമാന സേവനം തുടങ്ങിയിട്ടില്ല.
ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക പുറത്തേക്കുള്ള കണ്ണികൾ Airport information for VOPN at World Aero Data.
ശ്രീ ശങ്കര കോളേജ് കാലടി ഇംഗ്ലീഷ് വിലാസം https://ml.wikipedia.org/wiki/Sree_Sankara_college_Kalady Sree Sankara College campus
കാലടിയിൽ സ്ഥിതിചെയ്യുന്ന ഒരു എയ്ഡഡ് കോളേജാണ് ശ്രീ ശങ്കര കോളേജ്, കാലടി .
അദ്വൈതദർശനത്തിന്റെ ഉപജ്ഞാതാവായ കേരളീയനായ ദാർശനികൻ ശ്രീ ശങ്കരന്റെ പേരാണ് കോളേജിന് നല്കിയിരിക്കുന്നത്.
ശ്രീ ശങ്കരന്റെ ജന്മദേശം കാലടിയാണെന്ന് വിശ്വസിക്കപ്പെടുന്നു.
1954 ലാണ് ഈ കോളേജ് പ്രവർത്തനം ആരംഭിച്ചത്.
ശാസ്ത്ര-മാനവികവിഷയങ്ങളിൽ ബിരു-ബിരുദാനന്തരപഠനം നടത്തുന്ന കോളേജാണിത്.
കാലടിയിൽ നിന്നും അങ്കമാലിയിലേക്കുള്ള പാതയിൽ മറ്റൂർ എന്ന സ്ഥലത്താണ് ഈ കോളേജ് സ്ഥിതിചെയ്യുന്നത്.
ചിത്രശാല കലാശാലയുടെ കവാടം ശ്രീ ശങ്കര കലാലയത്തിന്റെ കളിയരങ്ങ് ഫുട്ബോൾ മൈതാനം ബാസ്കറ്റ് ബോൾ കോർട്ട്.
പുറം കണ്ണികൾ Sree Sankara College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.ssc.edu.in/
ശ്രീ ശങ്കരവിദ്യാപീഠം ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
( 2020 ഡിസംബർ ) ( Learn how and when to remove this message ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിദ്യാഭാരതിയുടെ കേരള ഘടകമാണ് ഭാരതീയവിദ്യാനികേതൻ .
ഭാരതീയ വിദ്യാനികേതനോട് അനുബദ്ധമായി 454 വിദ്യാഭ്യാസ സ്ഥാപനങ്ങൾ പ്രവർത്തിച്ചുവരുന്നു.
2003 മുതൽ ഭാരതീയ വിദ്യാനികേതന്റെ കീഴിൽ പട്ടാഴിയിൽ പ്രവർത്തിച്ചു വന്നിരുന്ന  ശ്രീ ശങ്കരവിദ്യാപീഠം 2008-09 അധ്യയനവർഷം മുതൽ പട്ടാഴി വടക്കേകര മണയിറ വാർഡിൽ ശാസ്താംകാവ് ക്ഷേത്രത്തിന് സമിപം പ്രവർത്തനം തുടങ്ങി.
വിദ്യാലയാന്തരീഷം പ്രക്യതി സുന്ദരവും, സ്വച്ഛന്ദവും , ആധ്യാത്മികമായി ഉയർന്ന നിലവാരമുള്ളതുമാകയൽ കുട്ടികൾക്ക് പ്രകൃതിയുമായി ഇഴകിചേർന്നുള്ള പഠനത്തിന് ഇടനൽകുകയും ചെയ്യുന്നു.
കുറഞ്ഞ കാലയളവുകൊണ്ട് തന്നെ പട്ടാഴി, പട്ടാഴി വടക്ക് പഞ്ചായാത്തുകളിലെ വിദ്യാഭ്യാസ മേഖലയിൽ പുതിയ ആശയവും ആദർശവും സംസ്ക്കാരവും പ്രചരിപ്പിക്കാൻ ശ്രീ ശങ്കരവിദ്യാപീഠം വിദ്യാലയത്തിന് കഴിഞ്ഞിട്ടുള്ളതാണ് .
ശ്രീ ശങ്കരാചാര്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Shri_Shankaracharya_Institute_of_Medical_Sciences
ശ്രീ ശങ്കരാചാര്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇന്ത്യയിലെ ഛത്തീസ്ഗഡിലെ ഭിലായിൽ സ്ഥിതി ചെയ്യുന്ന ഒരു സ്വകാര്യ മെഡിക്കൽ സ്കൂളാണ്.
2013-ൽ സ്ഥാപിതമായ കോളേജ് ശ്രീ ഗംഗാജലി ശ്രീ ശങ്കരാചാര്യ എജ്യുക്കേഷൻ സൊസൈറ്റിയാണ് നിയന്ത്രിക്കുന്നത്.
എംബിബിഎസ് കോഴ്സിന് പുറമെ കമ്മ്യൂണിറ്റി മെഡിസിൻ, ഡെർമറ്റോളജി , ജനറൽ മെഡിസിൻ, മൈക്രോബയോളജി , ഒബ്‌സ്റ്റട്രിക്‌സ് ഗൈനക്കോളജി , പത്തോളജി, പീഡിയാട്രിക്‌സ് , ഫാർമക്കോളജി, ഫിസിയോളജി , സൈക്യാട്രി , റേഡിയോളജി , ഫോറൻസിക് മെഡിസിൻ ടോക്സിക്കോളജി , ഓർത്തോപീഡിക്‌സ് , ജനറൽ സർജറി, ഇ.
എൻ.ടി. എന്നിവയിൽ ബിരുദാനന്തര ബിരുദവും എക്സ്-റേ ടെക്നീഷ്യൻ, ഒടി ടെക്നീഷ്യൻ, ഓർത്തോ ഡ്രെസ്സർ, ഇസിജി/ ഐസിസിയു ടെക്നീഷ്യൻ തുടങ്ങിയ പാരാ മെഡിക്കൽ കോഴ്സുകളും കോളേജിൽ നടത്തുന്നു.
അവലംബം പുറം കണ്ണികൾ http://ssimsb.ac.in/
ശ്രീ ശാരദാദേവി ശിശുവിഹാർ യു.പി.എസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1954 ജൂൺ 14-ന് ശ്രീ ശാരദാദേവി ശിശുവിഹാർ യു.പി.എസ് ആരംഭിച്ചു.
1960-ൽ പരുത്തിക്കുന്നിൽ സ്കൂൾ കെട്ടിടം സർക്കാർ അഡ്വൈസറായിരുന്ന ശ്രീ പി.വി.ആർ റാവു ഉദ്ഘാടനം ചെയ്തു.
1970 -ൽ ലോവേർപ്രൈമറി സ്കൂൾ അപ്പർ പ്രൈമറി സ്കൂളായി അപ്പ്‌ ഗ്രേഡ് ചെയ്തു .
സ്കൂളിന്റെ രജത ജൂബിലി 1979 ൽ അന്നത്തെ ഗവർണ്ണർ ശ്രീമതി ജ്യോതി വെങ്കിടാചലത്തിന്റെ അദ്ധ്യക്ഷതയിൽ സമുചിതമായി ആഘോഷിക്കുകയുണ്ടായി.
2004 ൽ സ്കൂളിന്റെ സുവർണ ജൂബിലി ആഘോഷിച്ചു .
2014 ജൂൺ 13-ന് വജ്രജൂബിലി ആഘോഷങ്ങൾ ഗവർണർ ശ്രീമതി ഷീല ദീക്ഷിത് ഉദ്ഘാടനം ചെയ്തു.
ശ്രീ ശങ്കരാചാര്യ സംസ്കൃത സർവകലാശാല ഇംഗ്ലീഷ് വിലാസം https://ml.wikipedia.org/wiki/Sree_Sankaracharya_University_of_Sanskrit
ശ്രീ ശങ്കരാചാര്യ സംസ്കൃത സർവകലാശാല എറണാകുളം ജില്ലയിലെ കാലടിയിൽ പൂർണ്ണാനദിയുടെ (പെരിയാർ) തീരത്താണ് സ്ഥിതി ചെയ്യുന്നത്.
പ്രമുഖ ദാർശനികനും സന്ന്യാസിയുമായിരുന്ന ആദി ശങ്കരാചാര്യരുടെ പേരിലുള്ള ഈ സർവകലാശാല 1993ലാണ് സ്ഥാപിതമായത്.
ശ്രീ ശങ്കരാചാര്യ സംസ്കൃത സർവകലാശാലയുടെ പ്രധാന ലക്ഷ്യങ്ങൾ സംസ്കൃതത്തിന്റെ വിവിധ ശാഖകൾ, ഭാരതസംസ്കാരം, ഭാരതീയ ഭാഷകൾ , ഭാരതീയ തത്വജ്ഞാനം , കല, വിദേശ ഭാഷകൾ, സാമൂഹ്യശാസ്ത്രം എന്നീ മേഖലകളിൽ വിജ്ഞാനം പകരുക എന്നതാണ്.
പ്രാദേശിക കേന്ദ്രങ്ങൾ
ഒൻപത്  പ്രാദേശിക  കേന്ദ്രങ്ങളിലൂടെ ശ്രീ ശങ്കരാചാര്യ സംസ്കൃത സർവകലാശാല ഇപ്പോൾ പ്രവർത്തിക്കുന്നു.
കേരള കലാമണ്ഡലം അടുത്ത കാലത്തായി സർവകലാശാലയുടെ അംഗീകാരം നേടുകയുണ്ടായി.
കാലടിയിലെ സംസ്കൃത സർവ്വകലാശാലയുടെ കെട്ടിടം.
തദ്ദേശീയ കേന്ദ്രങ്ങൾ താഴെ പറയുന്നവയാണ്.
തിരുവനന്തപുരം പന്മന തുറവൂർ ഏറ്റുമാനൂർ കാലടി(പ്രധാന കേന്ദ്രം) തൃശ്ശൂർ തിരൂർ കൊയിലാണ്ടി പയ്യന്നൂർ വിഭാഗങ്ങൾ
പത്തൊൻപത് വിഭാഗങ്ങളാണ് ശ്രീ ശങ്കരാചാര്യ സംസ്കൃത സർവകലാശാലയിൽ പ്രവർത്തിക്കുന്നത്.
ആയുർവേദം നൃത്തം ആംഗലേയം ഭൂമിശാസ്ത്രം ഹിന്ദി ചരിത്രം മലയാളം സംഗീതം ചിത്രകല സാമൂഹ്യശാസ്ത്രം മനഃശാസ്ത്രം സംസ്കൃത ന്യായം സംസ്കൃത സാഹിത്യം സംസ്കൃത വേദാന്തം സാമൂഹ്യ പ്രവർത്തനം അരങ്ങ് തത്ത്വചിന്ത ഉർദു വാസ്തുവിദ്യ ഭരണകർത്താക്കൾ ചാൻസലർ : Kerala Governer പ്രൊ-ചാൻസലർ : സി. രവീന്ദ്രനാഥ് (കേരള വിദ്യാഭ്യാസ മന്ത്രി) വൈസ് ചാൻസലർ : ഡോ. ധർമ്മരാജ് അടാട്ട് പ്രോ-വൈസ് ചാൻസലർ : ഡോ. കെ.എസ്.രവികുമാർ രജിസ്ട്രാർ : ഡോ. ടി .
പി രവീന്ദ്രൻ നൽകുന്ന കോഴ്സുകൾ ബിരുദ തലം ബി.എ. സംസ്കൃതം ബി.എ. സംഗീതം ബി.എ. നൃത്തം( ഭരതനാട്യം , മോഹിനിയാട്ടം ) ബി.എഫ്.എ (ചിത്രകല, ചുമർചിത്രകല ) ബിരുദാനന്തരബിരുദ തലം എം.എ. മലയാളം എം.എ. സംസ്കൃതസാഹിത്യം എം.എ. സംസ്കൃതവ്യാകരണം എം.എ. അറബിക് എം.എ. ഹിന്ദി എം.എ. ചരിത്രം എം.എ. തത്ത്വചിന്ത എം.എ. ഉർദു എം.എ. സംസ്കൃതന്യായം എം.എ. സംസ്കൃതവേദാന്തം എം.എ. ഇംഗ്ലീഷ് എം.എ. കമ്പരേറ്റീവ് ലിറ്ററേച്ചർ ലിംഗ്വിസ്റ്റിക്സ് എം.എ. തീയറ്റർ എം.എ. സംഗീതം എം.എ. നൃത്തം( ഭരതനാട്യം , മോഹിനിയാട്ടം ) എം.എ. മനഃശാസ്ത്രം എം.എ. വേദിക് സ്റ്റഡീസ് എം.എ. സംസ്കൃതം ജനറൽ എം എഫ് എ  വിഷ്വൽ  ആർട്സ് എം.എസ്.ഡബ്ലിയു (സാമൂഹ്യസേവനം) ബിരുദാനന്തരബിരുദ ഡിപ്ലോമ ഹിന്ദി മൊഴിമാറ്റം ഇന്റഗ്രേറ്റഡ് എം.ഫിൽ/പിഎച്ച്.
ഡി സംസ്കൃതസാഹിത്യം സംസ്കൃതവ്യാകരണം സംസ്കൃതന്യായം സംസ്കൃതവേദാന്തം മലയാളം ഹിന്ദി ഇംഗ്ലീഷ് ചരിത്രം തത്ത്വചിന്ത വാസ്തുവിദ്യ മാനുസ്ക്രിപ്റ്റോളജി(Manuscriptology) കമ്പരേറ്റീവ് ലിറ്ററേച്ചർ ട്രാൻസ്‌ലേഷൻ സ്റ്റഡീസ് സംഗീതം മനഃശാസ്ത്രം ഉർദു ഭൂമിശാസ്ത്രം നേട്ടങ്ങൾ തൃശൂരിലെ പാഞ്ഞാൾ ഗ്രാമത്തിലെ പരമ്പരാഗത വേദപണ്ഡിതരുടെ സാമവേദ ഉരുവിടൽ 100 മണിക്കൂർ റെക്കോർഡ് ചെയ്യാനുള്ള പദ്ധതി പൂർത്തിയാക്കി.
കേരളത്തിന്റെ പരമ്പരാഗത കലാരൂപമായ കൂടിയാട്ടത്തെ പറ്റി 100 മണിക്കൂർ ദൈർഘ്യമുള്ള ഡോക്യുമെന്ററി നിർമിച്ചു.
കേന്ദ്ര മാനവവിഭവശേഷി മന്ത്രാലയത്തിന്റെ സാമ്പത്തിക പിന്തുണയോടുകൂടി നടത്തിയ ഈ പദ്ധതിയുടെ ചിത്രീകരണം നടത്തിയത് കേരള സംസ്ഥാന ചലച്ചിത്രവികസന കോർപ്പറേഷൻ ആണ്.
100 മണിക്കൂറിലെ 75 മണിക്കൂർ കൂടിയാട്ടം അവതരണത്തിനും 25 മണിക്കൂർ പ്രമുഖ കലാകാരന്മാരുടെ അഭിമുഖങ്ങൾക്കുമായി മാറ്റിവെച്ചു.
10 ഭാഗങ്ങളായാണ് ഇതിന്റെ നിർമ്മാണം നിർവഹിച്ചത്.
25 മിനുട്ട് ദൈർഘ്യമുള്ള 9 ഭാഗങ്ങളും 50 മിനുട്ട് ദൈർഘ്യമുള്ള 1 ഭാഗവും ചേർന്ന ഈ ഡോക്യുമെന്ററി കേരള കലാമണ്ഡലം, വൈലോപ്പിള്ളി സംസ്കൃതി ഭവൻ , ചിത്രാഞ്ജലി സ്റ്റുഡിയോ , സർവകലാശാലയുടെ കാലടി കേന്ദ്രത്തിലുള്ള കൂത്തമ്പലം എന്നിവിടങ്ങളിലാണ് ചിത്രീകരിച്ചത്.
നുറുങ്ങുകൾ ചിത്രമതിൽ
സർവ്വകലാശാല കാമ്പസിലെ ഒരു പ്രധാന നിർമ്മിതിയാണ് ഇവിടുത്തെ പുരാണചിത്രമതിൽ.
1999 - 2000 കാലഘട്ടത്തിൽ ഇവിടുത്തെ അദ്ധ്യാപകനും പ്രശസ്ത ചുമർച്ചിത്രകലാകാരനുമായ കെ.കെ. സുരേഷാണ് 1600 അടി നീളത്തിലും അഞ്ചടി വീതിയിലും സിമന്റിൽ ഇത് നിർമ്മിച്ചത്.
പുരാണചിത്രങ്ങൾ ആലേഖനം ചെയ്യപ്പെട്ട ഈ മതിൽ 2000-ൽ ലിംകാ ബുക്ക് ഓഫ് റെക്കോഡ്സിലേക്ക് നിർദ്ദേശിക്കപ്പെട്ടതായിരുന്നു.
തുടർന്നു വന്ന വർഷങ്ങളിലെ അശ്രദ്ധമായ  കൈകാര്യം മൂലം ഇത് കാടുകയറുകയും ഒരു ഭാഗം നിലം പതിക്കുകയും ചെയ്തു.
2014-ൽ വീണ്ടും ഈ മതിൽ വൃത്തിയാക്കിയിരുന്നു.
ഇതും കാണുക ആദി ശങ്കരാചാര്യർ അവലംബം ↑ 1 2 3 4 ↑ പുറത്തേക്കുള്ള കണ്ണികൾ Sree Sankaracharya University of Sanskrit എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സർവകലാശാലയുടെ ഔദ്യോഗിക വെബ്സൈറ്റ്
ശ്രീ ശങ്കരാചാര്യ സംസ്‌കൃത സർവകലാശാല തിരുവനന്തപുരം പ്രാദേശിക കേന്ദ്രം
കാലടി മുഖ്യ കേന്ദ്രമായി പ്രവർത്തിക്കുന്ന ശ്രീ ശങ്കരാചാര്യ സംസ്‌കൃത സർവകലാശാലയുടെ തിരുവനന്തപുരത്തെ പ്രാദേശിക കേന്ദ്രമാണിത്.
1993 ലാണ് സർവകലാശാല പ്രവർത്തനം ആരംഭിച്ചത്.
1996ലാണ് അനുബന്ധമായി ഈ പ്രാദേശിക കേന്ദ്രം പ്രവർത്തനമാരംഭിച്ചത്.
നിലവിൽ ഡോ.എ.എസ് പ്രതീഷ് ആണ് ക്യാമ്പസ് ഡയറക്ടർ.
കൂടാതെ സംസ്കൃതഭാഷയുടെ പഠനവും അതിലെ ഗവേഷണവും പ്രോത്സാഹിപ്പിക്കുക, സംസ്കൃതത്തെ പരിപോഷിപ്പിക്കുക, മറ്റു ഭാഷകളെ ദേശീയ-അന്തർദേശീയ തലങ്ങളിൽ അഭിവൃദ്ധിപ്പെടുത്തുക എന്നിവയും പ്രഖ്യാപിത ലക്ഷ്യങ്ങളിൽ പെടുന്നു.
ഭരണകർത്താക്കൾ
ചാൻസലർ :ആരിഫ് മുഹമ്മദ് ഖാൻ ( കേരള ഗവർണർ )
പ്രൊ-ചാൻസലർ : ഡോ.ആർ. ബിന്ദു (കേരള വിദ്യാഭ്യാസ മന്ത്രി)
വൈസ് ചാൻസലർ : പ്രൊഫ (ഡോ) എം.കെ.ജയരാജ് (ചാർജ്)
പ്രോ-വൈസ് ചാൻസലർ : ഡോ. കെ.എസ്.രവികുമാർ
രജിസ്ട്രാർ : ഡോ. ഗോപാലകൃഷ്ണൻ എം.ബി
ക്യാമ്പസ് ഡയറക്ടർ : ഡോ. എ .
എസ്  പ്രതീഷ് കോഴ്സുകൾ ബിരുദാനന്തര ബിരുദ കോഴ്സുകൾ എം എ മലയാളം എം എ ഇംഗ്ലീഷ് എം എ ചരിത്രം എം എ ഹിന്ദി എം എ സംസ്‌കൃതന്യായം എം എ സംസ്‌കൃതവേദാന്തം എം എ സംസ്‌കൃതവ്യാകരണം എം എ സംസ്‌കൃതസാഹിത്യം ബിരുദ കോഴ്സുകൾ ബി എ സംസ്‌കൃതന്യായം ബി എ സംസ്‌കൃതവേദാന്തം ബി എ സംസ്‌കൃതവ്യാകരണം ബി എ സംസ്‌കൃതസാഹിത്യം
ശ്രീ സി. അച്യുതമേനോൻ ഗവണ്മെന്റ് കോളേജ് ഇംഗ്ലീഷ് വിലാസം https://ml.wikipedia.org/wiki/Sri_C.
_Achutha_Menon_Government_College
ശ്രീ സി അച്യുതമേനോൻ ഗവണ്മെന്റ് കോളേജ് തൃശൂരിലെ കുട്ടനെല്ലൂരിലാണ് സ്ഥിതിചെയ്യുന്നത്.
ഈ കോളേജ് കാലിക്കട്ട് സർവ്വകലാശാലയുടെ കീഴിലാണ് പ്രവർത്തിക്കുന്നത്.
ഇവിടെ ഹോസ്റ്റൽ സൗകര്യങ്ങൾ ഉണ്ട്.
ആർട്സ്, സയൻസ്, കൊമേഴ്സ് വിഷയങ്ങളിലുള്ള ബാച്‍ലർ ഡിഗ്രി കോഴ്സുകൾ ഇവിടെ നടത്തപ്പെടുന്നു.
1972 ലാണ് തൃശ്ശൂർ ഗവണ്മെന്റ് കോളേജ് സ്ഥാപിതമായത്.
തൃശൂരിൽ ഒരു ഗവണ്മെന്റ് കോളേജ് വേണമെന്നുള്ള സമൂഹത്തിന്റെ വിവിധ കോണിൽ നിന്നുള്ള് ആവശ്യത്തെത്തുടർന്നാണ് ഇത് സംഭവിച്ചത്.
ഉന്നത വിദ്യാഭ്യാസ രംഗത്തെ മികവ് പ്രോത്സാഹിപ്പിക്കുന്നതിനും സമൂഹത്തിലെ പിന്നോക്ക വിഭാഗങ്ങളുടെ ഉന്നമനവും ലക്ഷ്യമാക്കിയാണ് കോളേജ് സ്ഥാപിതമായത്.
1972 ഓഗസ്റ്റ് 14 ന് ഇപ്പോഴത്തെ ഗവണ്മെന്റ് ട്രെയിനിംഗ് കോളേജിന്റെ ക്യാമ്പസിൽ 200 കുട്ടികളും 9 അദ്ധ്യാപകരുമായാണ് ഈ കോളേജ് പ്രവർത്തനമാരംഭിച്ചത്.
സുബ്ബയ്യൻ ടി.ആറായിരുന്നു ആദ്യത്തെ പ്രിൻസിപ്പാൾ.
തേഡ് ഗ്രൂപ്പിനും ഫോർത്ത് ഗ്രൂപ്പിനുമുള്ള ഓരോ പ്രീഡിഗ്രിബാച്ചും ചരിത്രത്തിനും കൊമേഴ്സിനുമുള്ള ഡിഗ്രിബാച്ചുകളുമായാണ്  കോളേജിന്റെ തുടക്കം.
28 ഒക്ടോബർ 1972 ന് അന്നത്തെ മുഖ്യമന്ത്രിയായിരുന്ന സി. അച്യുതമേനോനാണ് കോളേജിന്റെ ഉദ്ഘാടനം നിർവ്വഹിച്ചത്.
1976 ൽ ബി.എ. ഇംഗ്ലീഷും 1978 ൽ ബി.കോമും തുടങ്ങി.
1984 ലാണ് ആദ്യ എം.കോം ബാച്ച് തുടങ്ങിയത്.
ഇതോടെ ഇത് ഒരു പോസ്റ്റ് ഗ്രാജ്യുവേറ്റ് കോളേജായി മാറി.
കോളേജിന്റെ നല്ല പ്രകടനത്തിനും വികസനത്തിനുമുള്ള സാധ്യതയെ അംഗീകരിക്കുകയും കുട്ടനാട്ടൂരിൽ സ്വന്തമായി ഒരു 25 ഏക്കർ ഉള്ള ക്യാമ്പസിലേക്ക് കോളേജ് മാറ്റാൻ തീരുമാനിച്ചു.
20 ഏപ്രിൽ 1985 ന് അന്നത്തെ മുഖ്യമന്ത്രിയായിരുന്ന ശ്രീ. കെ. കരുണാകരനാണ് പുതിയ കെട്ടിടത്തിന്റെ തറക്കല്ലിട്ടത്.
1991 ൽ കോളേജ് പുതിയ ക്യാമ്പസിലേക്ക് മാറ്റിസ്ഥാപിച്ചു.
അതിനുശേഷം മൂന്ന് പുതിയ പോസ്റ്റ്-ഗ്രാജ്യുവേറ്റ്ബാച്ചുകൾ ഹിസ്റ്ററി, എകണോമിക്സ്, ഇംഗ്ലീഷ് എന്നീ വിഷയങ്ങളിൽ 1995, 1996, 1998എന്നീവർഷങ്ങളിൽ ആരംഭിച്ചു.
1997 കോളേജിന്റെ സിൽവർ ജ്യൂബിലി വർഷത്തിൽ കോളേജിനെ ശ്രീ. സി. അച്യുതമേനോൻ ഗവണ്മെന്റ് കോളേജ് എന്ന് പുനർനാമകരണം ചെയ്തു.
വിഭാഗങ്ങൾ കൊമേഴ്സ് ആൻഡ് മാനേജ്മെൻറ് സ്റ്റഡീസ് സാമ്പത്തികശാസ്ത്രം ഇംഗ്ലീഷ് ചരിത്രം ഹിന്ദി മലയാളം സംസ്കൃതം സ്റ്റാറ്റിസ്റ്റിക്സ് പൊളിറ്റിക്കൽ സയൻസ് ഫിസിക്കൽ എഡ്യൂക്കേഷൻ കമ്പ്യൂട്ടർ സയൻസ് സൈക്കോളജി Academic courses
ഇവിടെ ഗ്രാജ്യുവേറ്റ് കോഴ്സുകളും പോസ്റ്റ് ഗ്രാജ്യുവേറ്റ് കോഴ്സുകളും പഠിപ്പിക്കുന്നുണ്ട്
അണ്ടർ-ഗ്രാജ്യുവേറ്റ് കോഴ്സുകൾ ബി എ ഇക്കണോമിക്സ് ബി എ ഇംഗ്ലീഷ് ബി എ ചരിത്രം ബി ബി എ ബി. കോം ബിഎസ്സി കമ്പ്യൂട്ടർ സയൻസ് ബിഎസ്സി സൈക്കോളജി ബിഎസ്സി സ്റ്റാറ്റിസ്റ്റിക്സ്
പോസ്റ്റ്-ഗ്രാജ്യുവേറ്റ് കോഴ്സുകൾ എം എ ഇക്കണോമിക്സ് എം എ ഇംഗ്ലീഷ് എം എ ഹിസ്റ്ററി എം.കോം എം.എസ്സി.
സൈക്കോളജി അവലംബങ്ങൾ പുറത്തേക്കുള്ള കണ്ണികൾ Sri C. Achutha Menon Government College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സബർമതി നദി ഇംഗ്ലീഷ് വിലാസം https://ml.wikipedia.org/wiki/Sabarmati_River
പടിഞ്ഞാറൻ ഇന്ത്യയിലെ ഒരു നദിയാണ് സബർമതി .
ഏകദേശം 371 കിലോമീറ്റർ നീളമുണ്ട്.
നദിയുടെ ആദ്യഭാഗങ്ങൾക്ക് വകൽ എന്നും പേരുണ്ട്.
രാജസ്ഥാനിലെ ഉദയ്പൂർ ജില്ലയിലെ ആരവല്ലി പർ‌വതനിരകളിലാണ് സബർമതി നദിയുടെ ഉദ്ഭവസ്ഥാനം.
നദിയുടെ ഭൂരിഭാഗവും ഒഴുകുന്നത് ഗുജറാത്തിലൂടെയാണ് .
ഗൾഫ് ഓഫ് കാംബെയിലൂടെ അറബിക്കടലിൽ പതിക്കുന്നു.
ഗുജറാത്തിന്റെ വാണിജ്യ തലസ്ഥാനമായ അഹമ്മദാബാദും രാഷ്ട്രീയ തലസ്ഥാനമായ ഗാന്ധിനഗറും സബർമതി നദിയുടെ തീരങ്ങളിലാണ് സ്ഥിതി ചെയ്യുന്നത്.
ഗുജറാത്തിലെ സുൽത്താൻ അഹമ്മദ് ഷാ സബർമതിയുടെ തീരത്ത് വിശ്രമിക്കുമ്പോൾ ഒരു മുയൽ ഒരു നായയെ ഓടിക്കുന്നത് കാണുകയും ആ മുയലിന്റെ ധൈര്യം കണ്ട് പ്രചോതിതനായ അദ്ദേഹം 1411ൽ അഹമ്മദാബാദ് നഗരം സ്ഥാപിച്ചു എന്നുമാണ് ഐതിഹ്യം.
ഇന്ത്യൻ സ്വാതന്ത്ര്യ സമരകാലത്ത് മഹാത്മ ഗാന്ധിജി ഈ നദിയുടെ തീരത്ത് തന്റെ ഭവനം കൂടിയായ സബർമതി ആശ്രമം സ്ഥാപിച്ചു.
സബർമതി നദീമുഖ വികസന പദ്ധതിയുടെ ഭാഗമായി നദിയുടെ തീരത്ത് നിർമ്മാണ പ്രവർത്തനങ്ങൾ നടക്കുന്നു സബർമതി നദി.